text: 20. ΟΜΟΘΕΤ. ΔΙΑΤΑΓΜΑ υπ' αριθ. 2055 της 11 Δεκ. 1942/15 Ιαν. 1943 Περί αναθέσεως καθηκόντων Γενικού Γραμματέως εις μονίμους δημοσίους υπαλλήλους. Εκυρώθη εξ υπαρχής δια της υπ' αριθ.336/46 Πράξεως Υπουργικού Συμβουλίου. Άρθρον μόνον.-Δια Δ/τος εκδιδομένου προτάσει του αρμοδίου Υπουργού δύνανται να ανατεθώσι καθήκοντα Γενικού Γραμματέως Υπουργείου εις μόνιμον ανώτερον δημόσιον υπάλληλον, υπηρετούντα εις το αυτό ή εις άλλο Υπουργείον ή Δημοσίαν Υπηρεσίαν, όστις κατά το διάστημα της παραμονής του εις την θέσιν ταύτην ασκεί πάσας τας αρμοδιότητας του Γενικού Γραμματέως και λαμβάνει τας αποδοχάς αυτού. Δι' ομοίου Δ/τος ο υπάλληλος ούτος απαλλάσσεται της ασκήσεως των καθηκόντων του Γενικού Γραμματέως επανερχόμενος αυτοδικαίως εις την προτέραν του δημοσίαν θέσιν. (Το παρόν Ν.Δ/γμα δεν εφαρμόζεται προκειμένου περί του Υπουργείου της Δικαιοσύνης). Το εντός ( ) εδάφιον κατηργήθη δια του Ν.Δ.610/1948, τόμ.6 σελ.46. Δια του μη κυρωθέντος Νόμ.6 της 16/17 Απρ. 1943 προσετίθετο δεύτερον εδάφιον, αναφερόμενον εις τον Γενικόν Γραμματέα του ήδη καταργηθέντος Υπουργείου Επισιτισμού. "Τα καθήκοντα Γενικών Γραμματέων Πολιτικών Υπουργείων δύνανται να ανατίθενται δια Δ/τος τη προτάσει του αρμοδίου Υπουργού εκδιδομένου, εις δημοσίους εν γένει λειτουργούς ή τοιούτους Νομικών Προσώπων και Οργανισμών ασκούντας παραλλήλως και τα καθήκοντα της θέσεώς των. [Εις την περίπτωσιν ταύτην παρέχεται δια την πρόσθετον αύτην υπηρεσίαν αποζημίωσις ίση προς το ήμισυ των εν γένει αποδοχών της κυρίας των θέσεως"]. Το εντός « » τρίτον εδάφιον προσετέθη δια του άρθρ.21 Νόμ.899 της 28/31 Οκτ. 1943 (ΦΕΚ Α΄373). Η ισχύς του παρόντος Ν.Δ/τος άρχεται από της δημοσιεύεσεώς του εις την Εφημερίδα της Κυβερνήσεως. Η διάταξις του ανωτέρου άρθρου μόνου, η προβλέπουσα δια τους Γενικούς Γραμματείς μονίμους Δημοσίους Υπαλλήλους, την καταβολήν των αποδοχών της κυρίας θέσεώς των και την παροχήν αποζημιώσεως ίσης προς το ήμισυ αυτών, κατηργήθη δια της παρ.3 άρθρ.2 Α.Ν.177/1967, ης η ισχύς άρχεται από 1 Αυγ. 1967 (τόμ.1 σελ.108,01). 